VA LTIOVARAINMIN I STER IÖ

PL 28 00023 VALTIONEUVOSTO

PUH. (09) 16001

VALTIOVARAINMINISTERIÖ	LAUSUNTO	VM 103/05/2007
3.8.2007
Oike~	°nioeriö
Oikeusministeriö
/. 06, 2007
Lausuntopyyntönne 14.5.2007 OM 5/33/2006
OIKEUSAVUN MUUTOSTARPEITA KOSKEVAN TYÖRYHMÄN MIETINTÖ
Työryhmän tarkoituksena on ollut selkeyttää oikeusavun hakemis- ja myöntämismenettelyä sekä palkkioperusteita. Tällä perusteella työryhmä ehdottaa lukuisia muutoksia oikeusapulainsäädäntöön. Lisäksi työryhmä esittää sähköisen asioiden käsittelyn hyödyntämistä oikeusavun hakemista, myöntämistä ja maksatusta koskevassa ketjussa.

Työryhmän ehdotuksilla voidaan arvioida olevan tuottavuutta ja hallinnon toiminnan taloudellisuutta lisääviä vaikutuksia. Samaten työryhmän esityksillä, jotka selkeyttävät oikeusavun hakemista ja myöntämistä sekä palkkioperusteita, voidaan arvioida olevan oikeusturvan saatavuuden kannalta myönteisiä vaikutuksia.

Työryhmä ei esitä olennaisia muutoksia oikeusavun kohdentumista ja oikeusavun saamiseksi edellytettävää oikeusavun tarvetta koskeviin säännöksiin. Palkkioperusteiden selkeyttämistä koskevien ehdotusten mukaan yksityinen oikeusapu laskutettaisiin käytetyn ajan perusteella nykyisen toimenpidepohjaisen laskutuksen sijaan. Ehdotuksen voidaan arvioida jossain määrin parantavan oikeusavun kohdentumista todellista oikeusturvan tarvetta vastaavasti.

Palkkioiden määräytyrnisperusteet ehdotetaan muutettaviksi nykytilaan nähden täysin, minkä vuoksi ehdotuksen aiheuttamien taloudellisten vaikutusten arviointi on ollut hankalaa. Oikeusministeriön on tarpeen seurata tar-koin uudistuksen vaikutuksia. On välttämätöntä, että palkkioperusteiden uudistus kyetään joka tapauksessa toteuttamaan 25.5.2007 päätettyjen valtiontalouden kehysten ja talousarvioiden puitteissa. Uudistuksen jatkovalmistelussa tai toimeenpanossa on välttämätöntä tarvittaessa toteuttaa tarvittavat lain muutokset ja muut muutokset, joilla varmistetaan järjestelmän toiminta em. kehyspäätöksen mukaisesti.

Tällaisia muutoksia voivat olla esimerkiksi oikeusavun ehtojen täsmentäminen siten, että oikeusapu kohdentuu vielä nykyistä paremmin todellista oikeusavun tarvetta vastaavasti. Mandollista on myös pienentää esimerkiksi avustajan matka-ajalta maksettavaa palkkiota, joka ehdotuksen mukaan on saman suuruinen, kuin oikeudessa esiintymiseen tai valmistautumiseen käytetyltä ajalta maksettava palkkio. Niin ikään mandolliset tieto järjestelmien ja menettelyiden uudistukset on toteutettava ern. valtiontalouden kehyksen ja talousarvioiden puitteissa, mukaan lukien näissä päätetyt tuottavuuden lisäämistavoitteet.

Raimo Sailas

2 (2)
Työryhmä ehdottaa eräistä oikeudenkäynneistä valtion palveluksessa ole-ville aiheutuvien kustannusten korvaamisesta valtion varoista annetun lain (269/1974) 1 c §:n kumoamista. Voimassa olevassa pykälässä laajennetaan julkisyhteisön palveluksessa olevien oikeusturvaa myös sellaisiin tilanteisiin, joissa rikoksen perusteella haetaan korvausta vahingon aiheuttajalta riita-asioiden käsittelystä säädetyssä järjestyksessä. Ehdotuksen myötä näiden henkilöiden oikeusturva heikkenisi nykytilaan nähden. Mainittu sääntely tulee käytännössä harvoin sovellettavaksi ja säännöksessä on asetettu varsin tarkat ehdot siinä säädetyn oikeusavun saamiselle. Valtiovarainministeriö kuitenkin kiinnittää huomiota siihen, että virkamiehen velvollisuuksiin saattaa kuulua hoitaa tehtävää, joihin liittyy tavanomaista suurempi henkeen, terveyteen tai henkilökohtaiseen vapauteen kohdistuvan rikoksen riski, mitä vastaavasti on perusteltua, että hänen mandollisuutensa saada oikeusapua on em. säännöksessä säädetyin tavoin tavanomaista laajempi. Näistä syistä em. lain 1 c §:ää ei tulisi ehdottaa kumottavaksi.
Valtiosihteeri kansliapäällikkönä
Osastopäällikkö,
budjettipäällikkö	Hannu Mäkinen

Tiedoksi

Henki l östöosasto